136 
TÁRSULATI ÜGYEK. 
havára vonatkozó pénztári jelentést; úgyszintén a választmány által módosított 
utasítást a pénztár kezelésére és vizsgálatára vonatkozólag. Az e. titkár jelentést 
tesz Magyarország sajtó alatt levő geológiai térképéről; a térképet kisérő szö¬ 
veget a választmány határozatából a térkép-bizottság fogja megszerkeszteni. 
A rigai természettudományi társulat meghiván a társulatot a f. évi márczius 
27-én tartandó ötven éves jubileumára, a társulat egy üdvözlő iratot fog küldeni 
ez alkalomból Rigába. 
A «Szabó József» emlékalap-bizottságnak összes megállapodásait a választ¬ 
mány elfogadta. 
Az április 3-án tartott választmányi ülésen az e. titkár felolvasta az 
európai geológiai térkép-bizottság elnökének levelét, a melyben a magyarországi 
térképlap correcturájáról értesíti a társulatot. Böckh János, mint a térkép-bizott¬ 
ság elnöke, a bizottság határozatait jelenti be a Magyarország geológiai térképé¬ 
nek magyarázó szövegét illetőleg. E megállapodások szerint a rövid magyarázó 
szöveg szükséges, de a mint a térkép elkészült, ez a szöveg nélkül is kiadható, a 
melyet a bizottság az év végén ad át a társulatnak sajtó alá rendezve. Az első 
titkár bemutatta a Franklin nyomda részv.-társaság végleges költségvetését és a 
f. évi márczius hóra vonatkozó pénztári jelentést. Végül felolvassa az e. titkár 
a millen. orsz. kiállítás congressusi bizottsága elnökének levelét, a melyben a 
társulatot felkéri, hogy egy küldöttjével a rendezendő társas összejövetel ügyé¬ 
ben megbeszélést végezhessen. 
A folyó évi április 25-én tartott választmányi ülésben az e. titkár jelenti, 
hogy az urikány-zsilvölgyi magyar köszénbánya részvénytársaság az örökítő 
tagok sorába lépett, a mit a választmány örömmel vett tudomásul. 
A m. kir. földtani intézet igazgatósága átiratban értesítette a társulatot, 
hogy az 1894. év folyamán a társulat részére beérkezett csere- és ajándék- 
könyveket átvette. 
Az e. titkár előadja megbeszélése eredményét a miilen. országos kiállítás 
congressusi bizottságok elnökével, továbbá hogy ebben az ügyben meghivásra a 
társulat elnökével együtt részt vett a bányász- és kohászati egyesület gyűlésén, 
a melynek határozata szerint a társulat hat vagy nyolcz tag kiküldetésére kére¬ 
tett fel a congressusi végrehajtó bizottságba. A választmány a társulat elnökét 
Böckh János, alelnökét dr. Rrenner J. Sándor, e. titkárát dr. Staub Móricz, a 
vál. tagok részéről Halaváts Gyula, Kalecsinszky Sándor, dr. Pethö Gyula, 
Ar. Schafarzik Ferencz, a r. tagok közül Gesell Sándor urakat kérte fel a 
bizottsági tagság elvállalására. 
Az e. titkár jelenti továbbá, hogy a «Dr. Szabó Józsefo emlékalapra a 
gyűjtőívek nagyrészt a szétküldésre már készek, nemkülönben, hogy a társulat 
által kiadandó Magyarország geológiai térkép második correcturája remélhetőleg 
rövid idő múlva szintén elkészül. 
(108) 
